kardosdrur/scandi-wiki huggingface dataset:
Bornshorts Film Festival

Bornshorts Film Festival var en international kortfilmfestival, som fandt sted hvert år i september i Gudhjem på Bornholm. Festivalen blev grundlagt i 2008 af den danske filmfotograf Flemming Jetmar.. Film festivalen foregk i biografen Scala Gudhjem. 

Filmfestivallen lukkede i 2014.

Kategorier  
I 2012 blev der konkurreret i 4 kategorier:
 Kortfilm
 Musikvideo	
 Fashion film
 Animation

Priser  
I 2012 blev der uddelt 4 priser:

 Kortfilm
Best Short Film : Gik til den bedste kortfilm i konkurrencen.	

 Musikvideo
Best Music Video : Gik til den bedste musikvideo i konkurrencen.	

 Fashion film
Best Fashion Film : Gik til den bedste fashion film i konkurrencen.	

 Animation
Best Animation : Gik til den bedste animerede film i konkurrencen.	

Derudover blev der tildelt to særlige priser:

 Filmfotografering'Best Cinematography : Gik til filmfotograf for bedste fotografering.

Juryens særlige prisJury Special Prize''  Gik til en film og blev givet af juryen.

Tidligere jurymedlemmer  
 2012 - producer James Studholme, instruktør Kathrine Windfeld og producer John Hassay
 2011 - executive producer Luke Youngman,  executive producer Carly Stone og producer Michael Bille Frandsen
 2010 - producer Vanessa Hetherington, instruktør Andy Morahan og producer Bo Ehrhardt
 2009 - instruktør Tim Pope, executive produer Sasha Nixon og instruktør Ole Bornedal
 2008 - Tom Wilkinson og Nigel Walters

Referencer

Eksterne henvisninger 
 Bornshorts Film Festival hjemmeside

Filmfestivaler i Danmark
Filmpriser fra Danmark
Etableret i 2008
Ophørt i 2014
Kultur i Gudhjem
Scala Gudhjem

Scala Gudjem er en dansk biograf, der er beliggende i Brøddegade i Gudhjem på Bornholm. 

Biografen er etableret i 1943 af Niels W. Høst søn af kunstmaler Oluf Høst. 

Siden 2008 er Scala Gudhjem hjem for Bornshorts Film Festival.

Eksterne henvisninger

Kilder

Biografer i Danmark
Kultur i Gudhjem
Etableret i 1943
Bygninger, konstruktioner og anlæg i Gudhjem
Lorentz Reichwein

Lorentz (eller Lars) Reichwein (ca. 1680 – 22. april 1735 i København) var en dansk-norsk officer og stiftamtmand.

Han var sønnesøn af generalmajor Georg Reichwein og søn af den tapre partigænger fra svenskefejdernes dage Georg Reichwein den yngre, oberst og kommandant på Kongsvinger (død 1715), i dennes andet ægteskab, med Cathrine Larsdatter Sverdrup (død 1701), blev 1697 fændrik (fra 1701 kaldet sekondløjtnant), i hvilket sidstnævnte år han fik pas til udlandet, 1702 premierløjtnant og 1703 kaptajn ved 1. danske gevorbne Infanteriregiment i kejserlig tjeneste i Italien; 1709 fik han majors karakter og vendte om høsten samme år tilbage til Danmark, hvor han 1712 blev oberstløjtnant, 1716 karakteriseret oberst og 1717 chef for regimentet, der siden bar hans navn. Fra august 1717 til høsten 1719 deltog han med sit (Slesvigske) Regiment i krigen i Norge, udtrådte 1720 af Armeen og sendtes som envoyé til det kejserlige hof i Wien, hvor han virkede fra januar 1721 til august 1722, da han efter begæring erholdt afsked.

1725 udnævntes han til amtmand i Rendsborg, 1730 til generalmajor og 1731 til stiftsbefalingsmand over Akershus Stift og amtmand over Akershus Amt. 1732 blev han Ridder af Dannebrog og fulgte under kong Christian VI's rejse i Norge 1733 de kongelige Herskaber til Trondhjem, men hans allerede i mange år svage helbred forværredes snart således, at han i februar 1734 fik tilladelse til at rejse til København, hvor han afgik ved døden 22. april 1735, ugift. Hans høje stillinger havde formentlig medført en for kostbar levemåde, så hans bo, der først sluttedes 1737, viste et underskud på o. 1375 Rigsdaler.

Kilder 
  Biografi af H.J. Huitfeldt-Kaas
 Personalhistorisk Tidsskrift, 3. række, I, 225.
 C.O. Munthe, Optegnelser af Generalmajor Peder Todderud, især s. 122

Personer i Dansk Biografisk Leksikon
Artikler fra 1. udgave af Dansk biografisk leksikon
Gesandter fra Danmark
Riddere af Dannebrog (1671-1808)
Danskere i 1700-tallet
Generalmajorer fra Danmark
Personer i Den Store Nordiske Krig fra Danmark-Norge
Amtmænd fra Slesvig
Amtmænd fra Norge
Lorentz
Friheden (Slesvig)

Friheden (dansk) eller Auf der Freiheit (tysk) er en bydel i Slesvig by i den nordtyske delstat Slesvig-Holsten. Friheden er beliggende øst for byens centrum på Sliens nordlige bred. Overfor Friheden på fjordens sydlige bred ligger landsbyen Fartorp. I den danske tid hørte parcellerne på Friheden under Skt. Hans Sogn (Skt. Johannes Sogn) omkring Sankt Hans Klostret på Holmen. På dansk findes også formen På Friheden.

Friheden var oprindelig (frit) græsland og blev benyttet til opfedning af kvæg. Senere har området været anvendt til session og borgerskabets skydeøvelser. Dele af Friheden fungerede i 1628 og 1712 som gravplads for pestofrene. Fra 1684 var byens galge placeret på Friheden. I 1866 oprettedes en rideplads. Nede ved fjorden var der en populær badestrand. 

I 1935 blev der bygget en kaserne, og området blev spærret af for offentligheden. Friheden blev til en militær flyvestation. I 2003 lukkede kasernen, og arealet blev igen offentlig tilgængeligt. Det cirka 56 ha store område står i dag som modelprojekt for udvikling af militære områder til civil anvendelse. Med kombinationen af renoverede kasernebygninger og nybyggede boliger udvikler arealet sig til et efterspurgt boligområde med forskellige bokvarterer. Der er planer for oprettelsen af en yachthavn med plads til cirka 250 lystbåde og genopstillingen af en rekonstrueret hollændermølle fra 1861.

Eksterne henvisninger 

 På Friheden/Auf der Freiheit  (tysk)

Referencer 

Bydele i Slesvig by
Lynæs

Lynæs er navnet på den sydøstlige pynt af halvøen Halsnæs ned mod Isefjorden i Nordsjælland, og udgør nu den sydlige del af Hundested. Det ligger i Torup Sogn, Halsnæs Kommune i Region Hovedstaden.

Det er et gammelt fiskerleje, der opstod efter Kikhavns brand i 1793. Den havde i slutningen af 1800-tallet kro, en rummelig havn med henved 6 fods dybde, store stenmoler og havnefyr, dampskibsforbindelse
til Frederikssund og Nykøbing Sjælland og færge til Rørvig. Nu er havnen og færgen flyttet til Hundested, men der er stadig en stor lystbådehavn. Lynæs Kirke er opført i 1901.

Under 1. Verdenskrig blev Lynæs Fort anlagt; det blev i 1962 omdannet til kursusvirksomhed men afhændet af forsvaret i 1995 .

Desuden har Hundested Skole arbejdet for større synlighed i lokalområdet efter sammenlægning af de to tidligere skoler Lerbjerg og Storebjerg.

Navnet Lynæs hentyder til, at pynten ligger i ly af de høje bakker yderst på næsset.

Naturfredning 
Skulde Klint (27 moh.) og klinten Store Karlsminde (33 moh.) øst for Lynæs Havn, samt nogle overdrev vest for havnen, i alt 63 ha. blev fredet 2004.

I populærkultur 
Lynæs var udgangspunktet for filmen Flådens friske fyre fra 1965.

Referencer 

Hundested
Lokaliteter i Halsnæs Kommune
Byer og bydele med genforeningssten
Misen Groth

Misen Groth (født Anne-Marie Misen Larsen den 29. november 1965) er en dansk sangerinde som er bedst kendt for sit samarbejde med sin mand, komponisten Jacob Groth, som hun har udgivet 3 albums med. Misen er specielt kendt for sangen Forgiveness som blev 
brugt som kendingsmelodi til TV-serien Ørnen. Misen har også optrådt i det danske Melodi Grand Prix i 1995 med sangen "Stille krig" skrevet af Michael Bruun. I de senere år har Misen været en del af Sebastians live band .Misen har i 2016 udgivet bogen "Jeg kan da stadig synge" om sit liv som mor og sanger med diagnosen sclerose.

Diskografi

1988: Missing
1998: Walk up wind
2005: "Ørnen" soundtrack
2016: Misen & Backhausen

Bogudgivelser

2016: Jeg kan da stadig synge

Ekstern henvisning
Officiel hjemmeside

Referencer 

Sangere fra Danmark
Deltagere ved Dansk Melodi Grand Prix 1995
Halsnæs

Halsnæs er en ca. 40 km² stor halvø på Nordsjælland beliggende mellem indsejlingen til Isefjord i vest og Asserbo og Frederiksværk mod øst, og mellem Kattegat (Hesselø Bugt) mod nord og Roskilde Fjord mod syd. Længst mod vest på halvøen ligger Hundested med færgeforbindelse til Rørvig i Odsherred. Halvøen er præget af store sommerhusområder, men der er også flere naturfredninger langs nordkysten.
Halvøen ligger i det tidligere Strø Herred, og har lagt navn til Halsnæs Kommune.

Halsnæs var i ældre stenalder adskilt fra Sjælland ved et sund, og var selv inddelt i to øer og nogle holme; senere landhævninger har så dannet halvøen.

Eksterne kilder og henvisninger

Halvøer i Danmark
Broen over Drina

Broen over Drina () er en roman af den jugoslaviske forfatter Ivo Andric. Han skrev den i Beograd i det nuværende Serbien under anden verdenskrig. Bogen blev udgivet i 1945, og i 1961 vandt Ivo Andric Nobelprisen i litteratur for hele sit forfatterskab, men hovedsageligt for denne bog.

Bogens overordnede handling 
Bogen handler om hvordan og hvorfor broen over floden Drina i det nuværende Bosnien-Herzegovina blev bygget. Den behandler dog også om hele det kulturelle og religiøse miljø omkring broen, og livet i den by, Višegrad, der ligger ved broen.

Temaet om spændinger mellem religiøse og etniske grupper viste sig igen relevant, da Jugoslavien gik i opløsning. Der blev under den resulterende krig smidt lig fra de etniske udrensninger i floden fra broen, hvis navn er Mehmed Paša Sokolović Broen.

Eksterne henvisninger 

Romaner
Litteratur i 1945
Rigas korale synagoge

Rigas korale synagoge (, ) var frem til den 4. juli 1941 den største synagoge i Riga, etableret i 1871 og beliggende på hjørnet af Gogoļa og Dzirnava iela. Synagogens projektering blev påbegyndt 1868 og bygningen stod færdig 1871. Arkitekturen bestod af flere forskellige stile, dog var den dominerende stil nyrenæssance. For at overholde traditioner blev et rituelt badehus opført ved siden af synagogen, en såkaldt mikva. Synagogen var berømt i hele byen for sine kantorer og kor. Der var også repræsentanter til stede for den kristne tro til de jødiske højtider for at lytte til kantorerne og korene.

Synagogen udbrændte i 1941 efter den tyske besættelsemagt havde sat ild til synagogen og havde forhindret slukningsarbejde. Efter krigen blev resterne af den udbrændte synagoge revet ned, og der opførtes et mindesmærke på grunden. I 2007 blev der ved siden af ruinerne afsløret et mindesmærke for Jānis Lipke og andre som havde reddet jøder fra Holocaust. På mindesmærket er navnene på alle dem, der var årsag til at mere end 400 jøder under 2. verdenskrig blev reddet fra den sikre død.

Eksterne henvisninger 
 Artikel om Rigas korale synagoge 

Synagoger
Korale synagoge
Etableret i 1871
Alexander Papagos

Aléxandros Papágos (græsk Αλέξανδρος Παπάγος, 9. december 1883 i Athen - 4. oktober 1955 i Athen) var en græsk feltmarskal som ledede den græske hær under den Græsk-italienske krig og i de sidste faser af den græske borgerkrigen. I 1951 afsluttede han sin karriere i hæren for at satse på politik, og var Grækenlands statsminister fra 1952 til 1955.

Militærfolk fra Grækenland
Politikere fra Grækenland
Grækenlands statsministre
Jorge Rafael Videla

Jorge Rafael Videla (født 2. august 1925, død 17. maj 2013) var en argentinsk general, der ledede et militærdiktatur i Argentina fra 1976 til 1981.

Han tog magten i landet den 29. marts 1976 efter et statskup, der tog magten fra Isabel Perón. Den 29. marts 1981 overlod han magten til Roberto Eduardo Viola, der forsatte militærdiktaturet, indtil det brød sammen under Falklandskrigen i 1982.

Efter demokratiets reetablering i 1983 blev Videla anklaget for en lang række forbrydelse begået under militærdiktaturet - herunder kidnapning, mord på politiske modstandere og tortur.

Videla ledede Argentina under en del af Den Beskidte Krig, som bl.a. bestod i at kidnappe og myrde. Guerra Sucia kaldes krigen på spansk, men officielt hed den Proceso de Reorganización Nacional. Den varede fra 1974 til 1983, men nogle kilder daterer begyndelsen som 1969.

Han sad i husarrest indtil 10. oktober 2008, hvor han blev overført til et militærfængsel. Han døde af naturlige årsager 17. maj 2013 i Marcos Paz-fængslet i Buenos Aires.

Henvisninger

Argentinas præsidenter
Diktatorer
Generaler fra Argentina
Statsoverhoveder der kom til magten ved kup
Politikere fra Argentina
Marie Sophie af Bayern

Titulær hertuginde Marie Sophie Amalie i Bayern (født 4. oktober 1841 i Possenhofen, død 19. januar 1925 i München) af huset Wittelsbach var datter af titulær hertug i Bayern Maximilian Joseph og prinsesse Ludovika Wilhelmine, hertuginde i Bayern. Marie Sophie var dronning af Begge Sicilier fra 1859 til 1861 gennem sit ægteskab med kong Frans 2. af Begge Sicilier.

Kilder

Eksterne henvisninger

Dronninger af Begge Sicilier
Kongelige fra Tyskland
Kongelige fra Italien
Hertuger i Bayern
Nikita (tv-serie)

Nikita er en tv-serie som er baseret på den tidligere canadisk tv-serie La Femme Nikita som blev skabt af Joel Surnow.

Hovedpersonen, der har givet navn til serien, er tidligere agent i en privat organisation, der udfører drab på bestilling. Hun har brudt med organisationen efter, at hendes kæreste blev slået ihjel. Serien består af episoder, hvor Nikita forsøger at sabotere organisationens fortsatte virksomhed og at skaffe materiale, der kan stoppe den. Til sin hjælp har hun i organisationen fået "plantet" en medhjælper, der oplyser hende om igangsatte aktioner.

Figurer i serien 

Noter
 a Ashton Holmes og Tiffany Hides var på tilbagevendende status under piloten, før de bliver regelmæssige i serien i den anden episode.
 b Melinda Clarke og Devon Sawa var ikke krediteret sammen med de øvrige medvirkende som main karakter i de første tre episoder af sæson 3.
 c Dillon Casey var på tilbagevendende status for de første syv episoder af anden sæson, før han bliver en serie regelmæssige i episode otte.

Eksterne henvisninger 
 
 

Amerikanske tv-serier fra 2010'erne
Actionserier fra USA
Tv-programmer fra The CW
Skovlænge Præstegård

Skovlænge Præstegård var en præstegård fra 1810 i Skovlænge Sogn (Lollands Sønder Herred), nogle kilometer nord for Søllested. Den var placeret i Lolland Kommune og tilhørte Region Sjælland. Præstegården lå ved siden af Skovlænge Kirke, der blev bygget ca. år 1200.

Som en del af en bro mellem Skovlænge Præstegård og Gurreby fandt man i 1627 runestenen Skovlængestenen, som siden blev flyttet til Stiftsmuseet Maribo. Dens inskription lyder: 

"Astrad rejste denne sten efter sin fader Jyde, en meget velbyrdig thegn".

Kulturarvsstyrelsen udpegede Skovlænge Præstegård som bevaringsværdig. På trods af dette blev præstegården revet ned i december 2013.

Eksterne henvisninger  
 Artiklen der beskriver planerne om nedrivning 
 Kulturstyrelsens hjemmeside om Skovlænge Præstegård
 Billeder fra nedrivningen 

Bygninger, konstruktioner og anlæg i Lolland Kommune
Præstegårde i Danmark
Tidligere bygninger, konstruktioner og anlæg i Danmark
Dorthe Elsebet Larsen

Dorthe Elsebet Larsen (født 1968 i Allesø på Fyn) er en dansk operasanger og filmskuespiller. Uddannet fra Det Kongelige Teater. Hun har sunget som solist på Det Kongelige Teater og medvirket i filmen Villa Paranoia fra 2004 af Erik Clausen. Vandt en international sangkonkurrence i Italien, som har ført til engagementer i New York, Washington DC og Italien. Debuterede i Schweiz som Pamina i Tryllefløjten (Zürich, Baden og Basel).

Hendes virksomhed som coach og psykoterapeut er medvirkende til, at hun er kendt i erhvervskredse. Hun leder sangkoret Rørsangerne og har medvirket i Sangforeningen Morgenrøden som solist i Østermarie Kirke med Prinsgemalen i 2014, 2015 og 2016 og som dirigent for "Rørsangerne" i Søndermarken i 2012, 2013 og 2015. Hun var solist i 2016 og har givet en lang række solokoncerter i Danmark, flere sammen med Børge Wagner, som hun har indspillet talrige cd'er med. Den seneste er en jubilæums-cd.
Hun har en hjemmeside belønnet af bl.a. KulturBornholm.

Eksterne henvisninger 
 DortheElsebet.dk  – med mange udpluk fra CD-udgivelser og YouTube
 Danish Music Agency: Dorthe Elsebet Larsen  – synger Nessun dorma fra Puccinis Turandot
 

Operasangere fra Danmark
Filmskuespillere fra Danmark
Personer fra Fyn
Linghem

Linghem er en by i Linköpings kommune i Östergötlands län i Östergötland, Sverige. I 2010 havde byen 2.804 indbyggere. Linghem ligger 15 kilometer øst for Linköping og har jernbaneforbindelse til Linköping og Norrköping.

Eksterne kilder og henvisninger

Byer i Östergötlands län
Sturefors

Sturefors er en by i Vist Sogn i Linköpings kommune i Östergötlands län i Östergötland, Sverige. I 2010 havde byen 2.229 indbyggere . Sturefors ligger cirka 11 kilometer sydøst for Linköping. Byen ligger i ådalen ved åen Stångån og er vokset op omkring jernbanelinjerne Linköping-Åtvidaberg-Västervik og Linköping-Kisa-Vimmerby-Kalmar.

Et par kilometer øst for byen ligger Sturefors slot, som ejes af slægten Bielke. Her går turistbåden M/S Kind forbi på Kinda kanal, og der er nogle sluser ved slottet. Omring slottet ligger det 137 ha store Sturefors naturreservat, som er et naturskønt område med marker med gamle egetræer. Her fandtes Sveriges sidste eksemplarer af den nu forsvundne mellemflagspætte. Her er stadig en artrig flora og fauna baseret på  de gamle træer.

Eksterne kilder og henvisninger

Byer i Östergötlands län
Store forretninger

Store forretninger er en britisk dramaserie om Harry Gordon Selfridge og hans stormagasin Selfridges & Co, produceret af ITV Studios for ITV og PBS under den originale titel Mr Selfridge. Serien blev første gang sendt i Storbritannien den 6. januar 2013 og blev sendt på DR1 første gang den 18. maj 2013.

Udvikling og produktion 
Det blev annonceret den 24. maj 2011, at ITV var i forhandlinger med produktionsselskabet ITV Studios om en filmatisering af Lindy Woodheads biografi om Harry Selfridge, Shopping, Seduction & Mr Selfridge. Samtidig blev det annonceret, at Andrew Davies skulle skrive manuskriptet til tv-serien. Serien udspiller sig i begyndelsen af 1908, en tidsperiode hvor kvinder begynder at få en større frihed i London, og fortæller historien om Harry Gordon Selfridge og grundlæggelsen af stormagasinet Selfridges.

Det var oprindeligt planlagt, at serien skulle have premiere i 2012. Imidlertid hævdes det, at ITV blev tvunget til udskyde premieren, efter BBC annoncerede en lignende tv-serie, navngivet The Paradise.

Umiddebart nord for London etablerede ITV Studios et studie, hvor der blev bygget en kopi af stormagasinet, hvor de indendørs omgivelser blev optaget. De udvendige omgivelser er optaget i The Historic Dockyard Chatham i Kent sydøst for London. Den nedlagte undergrundstation Aldwych Station blev brugt, når Rose Selfridge skulle rejse med London Underground, og nogle enkelte scener i den første episode.

Den 8. februar annoncerede ITV, at de havde bestilt yderligere en sæson hos ITV Studios, der forventes at have premiere i 2014. Instruktøren Anthony Byrne, som stod bag flere afsnit i første sæson, er bekræftet at skulle instruere afsnit i den nye sæson. Den nye sæson vil foregå i perioden fra 1914 til starten af 2. verdenskrig.

References

Eksterne henvisninger 
 
Tv-programmer fra ITV
Britiske tv-serier fra 2010'erne
Vikingstad

Vikingstad er en by i Linköpings kommune i Östergötlands län i Östergötland, Sverige. I 2010 havde byen 2.096 indbyggere. Vikingstad ligger ved Södra stambanan. I byen findes blandt andet benzinstation, butik, skole og en jernbanestation, hvor lokaltogene standser. Vikingstads kirke ligger 2-3 kilometer syd for byen.

Andet 
Vikingstad  er også navnet på en gård på Karmøy i Rogaland, Norge.

Eksterne kilder og henvisninger

Byer i Östergötlands län
Ards (borough)

Ards (irsk: nAird Uladh) er et distrikt og borough (en enhedskommune) i Nordirland. Kommunen blev oprettet i 1973, og den administreres af Ards Borough Council. 

Ards ligger i det traditionelle grevskab Down. Distriktets hovedby hedder Newtownards.

Boroughs i Nordirland
Toppen af Poppen 2

Toppen af Poppen 2 (udgivet som Toppen af Poppen) er et opsamlingsalbum med musikken fra anden sæson af TV2-programmet Toppen af Poppen, der blev sendt fra august til september 2011. På albummet fortolker Søs Fenger, Joey Moe, 	Anne Linnet, Brødrene Olsen, Lina Rafn (Infernal), Rasmus Nøhr, og Sys Bjerre hinandens sange. Albummet udkom den 3. oktober 2011 på Sony Music.

Toppen af Poppen 2 debuterede på førstepladsen af album-hitlisten, med 4755 solgte eksemplarer i den første uge. Den efterfølgende uge solgte albummet yderligere 3675 eksemplarer på førstepladsen.
 I december 2011 modtog albummet platin for 20.000 solgte eksemplarer.

Spor

Hitlisteplacering

Kilder 

Album fra 2011
Popalbum fra Danmark
Toppen af Poppen Vol. 3

Toppen af Poppen Vol. 3 er et opsamlingsalbum med musikken fra tredje sæson af TV2-programmet Toppen af Poppen, der blev sendt fra august til september 2012. På albummet fortolker Sanne Salomonsen, Johnson, Mads Langer, Peter Belli, Nabiha, Kasper Winding, og Dicte hinandens sange. Albummet udkom den 24. september 2012 på Sony Music. Toppen af Poppen Vol. 3 debuterede på andenpladsen af album-hitlisten.

Spor 
CD1
Kasper Winding – "Kærligheden kalder"
Johnson – "Sui Sui"
Dicte – "Det er ikke det du siger"
Nabiha – "Woodoo"
Mads Langer – "Overgir mig langsomt"
Peter Belli – "Taxa"
Peter Belli – "Bawler hele dagen"
Kasper Winding – "Kender du det?"
Mads Langer – "Ikk Hate"
Sanne Salomonsen – "Kig forbi"
Nabiha – "Det passer"
Dicte – "Teriyaki"
Johnson – "Fact Fiction"
Nabiha – "Microscope"
Peter Belli – "Last Flower"
Dicte – "You're Not Alone"
Kasper Winding – "Wake Me Up in Time"
Sanne Salomonsen – "Too Close"
Nabiha – "Roll Over Beatles"
Sanne Salomonsen – "Ulven Peter"
Mads Langer – "København (Fra en DC 9)"
Johnson – "Ingen regning"
Kasper Winding – "Et underligt stof"
Dicte – "Blæksprutte-sangen"

CD2
Sanne Salomonsen – "Cracks in the Concrete"
Dicte – "Never Played the Bass"
Peter Belli – "Trouble"
Mads Langer – "Deep Sleep"
Johnson – "The Enemy"
Kasper Winding – "You"
Dicte – "Kom nu hjem"
Sanne Salomonsen – "Sjæl i flammer"
Mads Langer – "Alle har en drøm"
Nabiha – "Don't Take the Sunshine"
Johnson – "Fuck Dance Lets Art"
Peter Belli – "Lidt til og meget mer'"
Sanne Salomonsen – "Cinema Cafe"
Peter Belli – "Touch"
Kasper Winding – "She's Wild"
Mads Langer – "If This Is Cool"
Nabiha – "U-Turn"
Johnson – "Make It Alright"
Nabiha – "Never Played the Bass"
Peter Belli – "Pappa"
Mads Langer – "Fact Fiction"
Dicte – "No (Let Me Hear You Say)"
Kasper Winding – "Down the River High"
Johnson – "Hovedrollen"
Sanne Salomonsen – "Hjem"

Kilder 

Album fra 2012
Popalbum fra Danmark